laion/Wikipedia-Exotic huggingface dataset:
নীল বাড়ি

নীল বাড়ি বা ছং ওয়া দে (কোরিয় 청와대; Hanja: 靑瓦臺; ছং ওয়া দে; আক্ষরিক অর্থ "নীল টাইলের সামিয়ানা") দক্ষিণ কোরিয়ার রাষ্ট্রপ্রধান কোরিয়া প্রজাতন্ত্রের রাষ্ট্রপতির নির্বাহী কার্যালয় ও সরকারি আবাসন। এখান থেকে দেশটির রাষ্ট্রপতি সকল ধরনের সরকারি কার্যক্রম নিয়ন্ত্রণ করেন। দক্ষিণ কোরিয়ার রাজধানী সিউলে অবস্থিত এই নীল বাড়ির নকশায় কোরিয়ার ঐতিহ্যবাহী স্থাপত্যকলার প্রাধান্য থাকলেও এর সাথে পশ্চিমা স্থাপত্যকলার জটিল সংমিশ্রণ ঘটেছে। চোসান রাজবংশের (১৩৯২-১৯১০) রাজকীয় বাগানে নির্মিত নীল বাড়িতে বর্তমানে প্রধান অফিস ঘর বোন-গোয়ান (কোরীয়: 본관; Hanja: 本館本館), রাষ্ট্রপতির বাসস্থল এবং রাজ্যের অভ্যর্থনা ঘর ইয়ংবিন-গোয়ান (কোরীয়: 영빈관 ;Hanja: 春秋館春秋館) প্রচার কক্ষ এবং সচিবালয় রয়েছে। সম্পূর্ণ বাড়ির গঠনটি প্রায় ২৫০,০০০ বর্গমিটার অথবা ৬২ একর।  ৯১৮-১৩৯২ সনের হানইয়াং (বর্তমান সউল) অঞ্চলের রাজকীয় বাসভবনের জমিতে বর্তমান রাষ্ট্রপতির বাসভবন নীল বাড়ি বা ছং ওয়া দে নির্মিত। কোরিয়ার রাজা সুকজং (১০৯৫-১১০৫) ১১০৪ সনে এখানে রাজকীয় ভিলা নির্মাণ করেন। গোরইয়োর প্রধান রাজধানী ছিল কেসোং। কোরিয়ার পশ্চিমের রাজধানী পিয়ংইয়াং এবং পূর্বের রাজধানী গিয়ংজু এখান থেকেই নিয়ন্ত্রিত হতো। চোসান রাজবংশের (১৩৯২-১৮৯৭) সমাপ্তির সাথে সাথে রাজধানী হানইয়াং-এ স্থানান্তরিত হয়। ১৩৯৫ সালে গিয়ংবুক প্রাসাদ প্রতিষ্ঠিত হয়। রাজা তেজোর শাসনকালের (১৩৯২-১৩৯৪) চতুর্থ বছরে নির্মিত এই প্রাসাদ ছিল প্রধান রাজপ্রাসাদ। পূর্বে নির্মিত রাজকীয় বাসভবন তখন প্রাসাদের বাগান হিসেবেই ব্যবহৃত হয়। সেই সময়ে সরকারি চাকরিজীবী পরীক্ষা ও সামরিক প্রশিক্ষণের জন্য রাজকীয় বাসভবনের ব্যবহৃত হতো। ১৯১০ সালে জাপানের সম্রাট কর্তৃক কোরিয়ার সম্রাট সিংহাসনচ্যুত হলে কোরিয়ার গভর্নর-জেনারেল গিয়ংবোকগুং-এর জমিতে সরকারি-জেনারেল ভবন নির্মাণ করেন। ১৯৩৯ সালের জুলাইয়ে জাপান বর্তমান ছং ওয়া দে'র জমিতে একটি সরকারি অফিস নির্মাণ করে। ১৯৪৮ সালে কোরিয়া প্রজাতন্ত্রের যাত্রা শুরু হলে সেই সময়কার রাষ্ট্রপতি সিংমান রি উক্ত ভবনের নাম দেন গিয়ংমুদে (কোরীয়: 경무대 ; Hanja: 景武臺景武臺)। অতীতে সেখানের কয়েকটি সরকারি কর্মকর্তাদের বাসভবনের একটির নাম ছিলো গিয়ংমুদে। রাষ্ট্রপতি এই ভবনকেই নিজের বাসস্থান ও অফিস হিসেবে ব্যবহার করেন। ১৯৬০ সালে রাষ্ট্রপতি ইয়ুন বো-সন ভবনটির সংস্কার কাজ করে নতুন করে উদ্বোধন করেন। এই সময় ভবনটির নামকরণ করা হয় "ছং ওয়া দে" বা "নীল বাড়ি"। ১৯৬৮ সালে উত্তর কোরিয়ার আততায়ীরা রাষ্ট্রপতি পার্ক ছুং-হিকে হত্যা করতে নীল বাড়ি আক্রমণ করে। সেই আক্রমনে ২৮ জন উত্তর কোরীয়, ২৬ জন দক্ষিণ কোরীয় ও ৪ জন মার্কিন যুক্তরাষ্ট্রের নাগরিক নিহত হন। Romanization by the official website: english.president.go.kr ওয়েব্যাক মেশিনে আর্কাইভকৃত ১২ নভেম্বর ২০১৮ তারিখে "Cheong Wa Dae rules out renegotiation of FTA with US"। Seoul: Yonhap News Agency। ২০ নভেম্বর ২০০৯। সংগ্রহের তারিখ ১২ ডিসে ২০০৯।  "Cheong Wa Dae Aims to End Graft in Defense Procurement"। Chosun Ilbo। Seoul, South Korea। ৯ ডিসেম্বর ২০০৯। সংগ্রহের তারিখ ১২ ডিসেম্বর ২০০৯।  রাষ্ট্রপতির কার্যালয় ওয়েব্যাক মেশিনে আর্কাইভকৃত ১৪ অক্টোবর ২০০৬ তারিখে ভিজিট কোরিয়ায় নীল বাড়ি ভুক্তি ওয়েব্যাক মেশিনে আর্কাইভকৃত ১৭ সেপ্টেম্বর ২০১৫ তারিখে
বাংলাদেশ বিনিয়োগ উন্নয়ন কর্তৃপক্ষ

বাংলাদেশ বিনিয়োগ উন্নয়ন কর্তৃপক্ষ বাংলাদেশের বেসরকারি খাতকে বেগবান করতে এবং দেশি-বিদেশি বিনিয়োগকে আকৃষ্ট করতে গঠিত একটি সরকারী সংস্থা। ১ সেপ্টেম্বর ২০১৬ সালে এটি গঠন করা হয়। বিনিয়োগ বোর্ড ও বেসরকারীকরণ কমিশন একীভূত করে এই সংস্থা গঠিত হয়। সংস্থাটির বর্তমান নির্বাহী চেয়ারম্যান লোকমান হোসেন মিয়া। দেশি-বিদেশি বিনিয়োগকে উৎসাহিত করতে বাংলাদেশ সরকার ১৯৮৯ সালে বিনিয়োগ বোর্ড গঠন করে। অন্যদিকে সরকারি লোকসানি প্রতিষ্ঠানকে বেসরকারি খাতে ছেড়ে দেওয়ার উদ্দেশ্য নিয়ে ১৯৯৩ সালে বাংলাদেশ সরকার একটি বেসরকারীকরণ বোর্ড গঠন করে। যেটিকে ২০০০ সালে বেসরকারীকরণ কমিশনে রূপান্তর করা হয়। উভয় সংস্থা তাদের গঠনের উদ্দেশ্য পূরণে ভূমিকা রাখতে পারছিল না। ফলে এ বিষয়ে সমালোচনা তৈরি হয়। ২০১৪ সালের এপ্রিলে প্রধানমন্ত্রীর কার্যালয় বিনিয়োগ বোর্ড ও বেসরকারীকরণ কমিশনকে একীভূত করার নির্দেশ দেয়। একই বছরের ৩০ এপ্রিল সাত সদস্যের আন্তঃমন্ত্রণালয় কমিটি গঠন করা হয়। ২০১৫ সালের ডিসেম্বরে কমিটির প্রণয়ন করা আইন মন্ত্রিসভার কমিটিতে অনুমোদিত হয়। ২০১৬ সালের জুলাইয়ে জাতীয় সংসদে ‘বাংলাদেশ বিনিয়োগ উন্নয়ন কর্তৃপক্ষ আইন, ২০১৬’ পাস হয়। "বাংলাদেশ বিনিয়োগ উন্নয়ন কর্তৃপক্ষের যাত্রা শুরু আজ"। প্রথম আলো। ১ সেপ্টেম্বর ২০১৬। সংগ্রহের তারিখ ১৫ নভেম্বর ২০১৮।  "বাংলাদেশ বিনিয়োগ উন্নয়ন কর্তৃপক্ষ বিল পাস"। বণিক বার্তা। ২৬ জুলাই ২০১৬। সংগ্রহের তারিখ ১৫ নভেম্বর ২০১৮। [স্থায়ীভাবে অকার্যকর সংযোগ] বাংলাদেশ বিনিয়োগ উন্নয়ন কর্তৃপক্ষ আইন, ২০১৬ (আর্কাইভ)
সেনা কল্যাণ সংস্থা

সেনা কল্যাণ সংস্থা বাংলাদেশ সরকার অনুমোদিত বাংলাদেশ সেনাবাহিনীর মালিকানাধীন ও সেনাবাহিনী পরিচালিত একটি সংস্থা। সামরিক বাহিনী সদস্যদের কল্যাণের জন্য এটি গঠিত হয়। সংস্থাটির লক্ষ্য হলো সংস্থার স্বত্বাধিকারী ও তাদের পোষ্যদের জন্য তহবিল তৈরি এবং তার যোগান দেয়া। সংস্থাটি ১৯৫৩ সালে ফৌজি ফাউন্ডেশনের অংশ হিসেবে সৃষ্টি হয়। এটি তখন দাতব্য প্রতিষ্ঠান আইন, ১৮৯০-এর অধীনে একটি দাতব্য ট্রাস্ট হিসেবে নিবন্ধিত হয়। ১৯৬০ থেকে ১৯৭০ সালের মধ্যে সেনা কল্যাণ সংস্থা কর্তৃক ফৌজি রাইস মিলস নামে রংপুরে, ফৌজি চটকল নামে ঘোড়াশালে এবং ফৌজি ফ্লাওয়ার মিলস নামে চট্টগ্রামে শিল্পকল স্থাপন করা হয়। সেইসাথে সংস্থাটি ইস্ট পাকিস্তান ল্যাম্পস, ইলেকট্রিক্যাল ইন্ডাস্ট্রিজ এবং পাকিস্তান টোব্যাকো কোম্পানির শেয়ার কিনে। বাংলাদেশ স্বাধীন হওয়ার পর ১ জুলাই ১৯৭২ সালে এটি সেনাকল্যাণ সংস্থা নামে পুনর্গঠিত হয়। সংস্থাটি বর্তমান কাঠামোতে ১৯৭২ সালে ২.৫ কোটি টাকার সম্পত্তি নিয়ে কাজ শুরু করে। ১৯৭৬ সালে, এটি বাংলাদেশের বৃহত্তম শিল্প ও কল্যাণ সংস্থা হিসেবে নীট ৯৮.৭ কোটি টাকার সম্পদের মালিক হয়। বর্তমানে এর বিভিন্ন ব্যবসায়িক কার্যক্রমের মধ্যে রয়েছে: মংলা সিমেন্ট ফ্যাক্টরি, বাগেরহাট ফৌজি ফ্লাওয়ার মিলস্ এবং ডায়মন্ড ফুড মিলস্, চট্টগ্রাম চট্টগ্রাম ফ্লাওয়ার মিলস এনেসেল টেক্সটাইল মিলস্ এসকেএস ইলেকট্রিক ইন্ডাস্ট্রিজ স্যাভয় আইসক্রিম ফ্যাক্টরি ইস্টার্ন হোসেয়ারী মিলস্, টঙ্গী এসকেএস ফ্রেব্রিকস সেনা কল্যাণ ভোজ্য তেল শিল্প সেনা কল্যাণ এলপিজি বোতলজাত প্লান্ট সেনা কল্যাণ ইন্সুরেন্স সেনা কল্যাণ ট্রাভেলস অ্যান্ড ট্যুরস এস.এম মাহফুজুর রহমান (২০১২)। "সেনাকল্যাণ সংস্থা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Corporate Overview"। www.senakalyan.org (ইংরেজি ভাষায়)। ১৫ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৮।
ঝাড়খণ্ডী উপভাষা

ঝাড়খণ্ডী উপভাষা, ঝাড়খণ্ডী বাংলা বা মানভূমি বাংলা হলো মূলত ভারতের পশ্চিমবঙ্গের পশ্চিমাংশে, ঝাড়খণ্ড এবং ওড়িশার কিছু জেলায় প্রচলিত বাংলা ভাষার একটি উপভাষা। এটি পশ্চিমবঙ্গে প্রচলিত বাংলা উপভাষাগুলোর মধ্যে একটি প্রধান উপভাষা। সুকুমার সেন, পরেশচন্দ্র মজুমদার সহ বহু ভাষাবিদ এই বাংলা উপভাষাকে শ্রেণিবিভাগ করেছিলেন। প্রধানত পশ্চিমবঙ্গের পুরুলিয়া, বাঁকুড়া, বীরভূম, ঝাড়গ্রাম, পশ্চিম মেদিনীপুর ও পশ্চিম বর্ধমান জেলা, ঝাড়খণ্ডের বোকারো, ধানবাদ, সড়াইকেলা, পূর্ব ও পশ্চিম সিংভূম জেলা, এবং ওড়িশার ময়ূরভঞ্জ জেলায় এই বাংলা উপভাষার প্রচলন লক্ষ্য করা যায়। ১। প্রায় সর্বত্র 'ও'-কার লুপ্ত হয়ে 'অ'-কারে পরিণত হয়েছে। যেমন- লোক >লক, মোটা >মটা, ভালো >ভাল, অঘোর >অঘর। ২। ক্রিয়াপদে স্বার্থিক 'ক' প্রত্যয়ের প্রচুর প্রয়োগ। যেমন- যাবেক, খাবেক, করবেক। ৩। নামধাতুর প্রচুর ব্যবহার লক্ষ করা যায়। যেমন- জাড়াচ্ছে, গঁধাচ্ছে।
আর্মি গ্রুপ

আর্মি গ্রুপ হলো কিছু সংখ্যক ফিল্ড আর্মি দ্বারা গঠিত একটি সামরিক সংগঠন যা অনির্দিষ্ট কালের জন্য স্বয়ংসম্পূর্ণ। এটি সাধারণত একটি নির্দিষ্ট ভৌগোলিক অঞ্চলের দায়িত্ব প্রাপ্ত। সেনাবাহিনীর সবচেয়ে ছোট ইউনিট হল স্কোয়াড, যাতে ৭ থেকে ১৪ জন সৈন্য থাকে এবং একজন সার্জেন্টের নেতৃত্বে থাকে। আর্মি গ্রুপ হলো একজন কমান্ডারের (সাধারণত একজন পূর্ণ জেনারেল বা ফিল্ড মার্শাল) অধীনস্থ সর্ব বৃহৎ মাঠ পর্যায়ের সংগঠন এবং এটি প্রায় ৪,০০,০০০ হতে ১৫,০০,০০০ সৈন্য নিয়ে গঠিত। সোভিয়েত রেড আর্মি এবং পোলিশ সামরিক বাহিনীতে আর্মি গ্রুপ ফ্রন্ট নামে পরিচিত। "Military unit | Definition, Facts, & Examples | Britannica"। www.britannica.com (ইংরেজি ভাষায়)। ২০২৩-১২-১২। সংগ্রহের তারিখ ২০২৪-০২-০৮।
মহারাজপুর ইউনিয়ন, চাঁপাইনবাবগঞ্জ সদর

মহারাজপুর ইউনিয়ন বাংলাদেশের চাঁপাইনবাবগঞ্জ জেলার চাঁপাইনবাবগঞ্জ সদর উপজেলার অন্তর্গত একটি ইউনিয়ন।
ডিভিশন

ডিভিশন হল একটি বৃহৎ মিলিটারি ইউনিট বা ফরমেশন যা প্রায় পনেরো হাজার সৈন্য নিয়ে গঠিত। বেশীর ভাগ আর্মিতে, একটি ডিভিশন কতগুলো রেজিমেন্ট বা ব্রিগেড সমন্বয়ে গঠিত হয় এবং অন্যদিকে কতগুলো ডিভিশন নিয়ে একটি কোর গঠিত হয়। বিভিন্ন যুদ্বে ডিভিশন হিসেবে সেনা মোতায়ন করা হয়। একটি ডিভিশনের প্রধান থাকেন একজন মেজর জেনারেল সমমানের অফিসার।
১৯৩৬ গ্রীষ্মকালীন অলিম্পিকে আফগানিস্তান

আফগানিস্তান বর্লিনে প্রথমবার ১৯৩৬ গ্রীষ্মকালীন অলিম্পিকে অংশগ্রহণের মাধ্যমে গ্রীষ্মকালীন অলিম্পিকে তাদের যাত্রা শুরু করে। তারা সর্বমোট ১৯ জন প্রতিযোগীকে পাঠায় এবং তাদের মধ্যে ১৩ জন প্রতিযোগিতায় অংশগ্রহণ করেন। পুরুষ ট্র্যাক অ্যান্ড রোড ইভেন্টসমূহ ফিল্ড ইভেন্টসমূহ মোহাম্মাদ খান ফাইনালে পৌঁছাননি; উত্তীর্ণ হওয়ার জন্য ৭.১৫ মিটার দূরত্বে ব্যর্থ হন। আব্দুল রহিম ফাইনালে পৌঁছাতে পারেননি; উত্তীর্ণ হওয়ার জন্য ১৪.৫০ মিটার দূরত্বে ব্যর্থ হন। প্রাতিষ্ঠানিক প্রতিবেদন থেকে জানা যায় এই দুইজন ক্রীড়াবিদের একজন ফিল্ড হকি দলের সদস্য ছিলেন, যদিও কে ছিলেন তা পরিষ্কার নয়। "List of competitors" (পিডিএফ)। la84.org। ১৭ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ জুলাই ২০১৩।  "1936 results"। library.la84.org। ২৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৩।
ব্রিগেড

ব্রিগেড হল একটি মিলিটারি ইউনিট যা কোন আর্মির জাতীয়তা ও যুগের উপর নির্ভর করে, সাধারণত দুই বা পাঁচটি রেজিমেন্ট বা ব্যাটালিয়ন নিয়ে গঠিত হয়। প্রায়শ দুই বা ততোধিক ব্রিগেড নিয়ে একটি ডিভিশন গঠিত হয়; যদিও অনেক সময় ব্রিগেড ডিভিশন পদ্ধতির বাইরে স্বাধীন ভাবে অবস্থান করে এবং কর্মকাণ্ড পরিচালনা করে।৫০০০ সেনা সদস্য নিয়ে ব্রিগেড গঠন করা হয়
আব্দুল কাদের খান

আব্দুল কাদের খান (জন্ম: ৩১ মার্চ ১৯৫২) একজন বাংলাদেশী রাজনীতিবিদ, সংসদ সদস্য, সাবেক সেনা কর্মকর্তা ও ডাক্তার। তিনি ২০০৮ থেকে ২০১৩ পর্যন্ত ৯ম জাতীয় সংসদের জাতীয় পার্টি মনোনীত সংসদ সদস্য ছিলেন। আব্দুল কাদের খান গাইবান্ধা জেলার সুন্দরগঞ্জ উপজেলার পশ্চিম ছাপরহাটি গ্রামে জন্মগ্রহণ করেছিলেন। কাদের খান বাংলাদেশ সেনাবাহিনীর একজন অবসরপ্রাপ্ত ডাক্তার। তিনি সেনাবাহিনীর একজন কর্নেল পদমর্যাদার কর্মকর্তা ছিলেন। তিনি ২০০৮ সালের সাধারণ নির্বাচনে জাতীয় পার্টির মনোনয়ন নিয়ে গাইবান্ধা-১ আসন থেকে ৯ম জাতীয় সংসদের সদস্য নির্বাচিত হন। কাদের খান ২০০৮ থেকে ২০১৩ পর্যন্ত বিদ্যুৎ, জ্বালানি ও খনিজ সম্পদ মন্ত্রণালয়ের সংসদীয় স্থায়ী কমিটির সদস্য ছিলেন। ১০ম জাতীয় সংসদের এমপি মঞ্জুরুল ইসলাম লিটন ৩১ ডিসেম্বর ২০১৬ তারিখে বন্দুক ধারীর হাতে নিহত হলে ২১ ফেব্রুয়ারি ২০১৭ সালে কাদের খানকে গ্রেপ্তার করে পুলিশ। পরে রিমান্ডে তিনি লিটন হত্যার দায় স্বীকার করেছিলেন। "Constituency 29 Gaibandha-1"। জাতীয় সংসদ সচিবালয়। ২০১৮-০৯-২০ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৮।  "এমপি লিটন হত্যায় 'দোষ স্বীকার' কাদের খানের"। সমকাল। ২০১৮-০৬-০১ তারিখে মূল থেকে আর্কাইভ করা। সংগ্রহের তারিখ ২০১৮-১১-১৬।
কথুলু

কথুলু বা কাথুলু একটি কাল্পনিক মহাজাগতিক সত্তা যা লেখক এইচ. পি. লাভক্র্যাফট এর সৃষ্টি। ১৯২৮ সালে মার্কিন কল্পকাহিনী পত্রিকা উইয়ার্ড টেলস্ এ লাভক্র্যাফটের দ্য কল অফ কথুলু (কথুলুর ডাক) নামক ছোটগল্পে একে প্রথম উপস্থাপন করা হয়। লাভক্র্যাফটীয় মহাজাগতিক সত্তাগুলোর মাঝে এই প্রাণীটিকে মহাপ্রাচীনগণের একজন বলে বিবেচনা করা হয়, এবং সৃষ্টির পর থেকে এই প্রাণীটি বিভিন্ন জনপ্রিয় সাংস্কৃতিক মাধ্যমে বহুবার উল্লেখিত হয়েছে। লাভক্র্যাফটের বর্ণনা অনুযায়ী কথুলু একটি অতিকায় সত্তা যাকে বিভিন্ন গুপ্তধর্ম অনুসারীরা উপাসনা করে থাকে। কথুলুর বাহ্যিক রূপকে একটি অক্টোপাস, একটি ড্রাগন এবং মানব দেহের একটি কদাকার মিশ্রণ বলে বর্ণনা করা হয়েছে। এর নাম থেকেই লাভক্র্যাফট সৃষ্ট ও অনুপ্রাণিত কল্পবিশ্বের নাম দেয়া হয়েছে কথুলু মিথোস বা কথুলু পুরাণ, যেখানে কথুলু এবং অন্যান্য মহাজাগতিক সত্তাগুলো বসবাস করে। Lovecraft, H. P. (১৯৬৭)। Selected Letters of H. P. Lovecraft IV (1932–1934)। Sauk City, Wisconsin: Arkham House। "Letter 617"। আইএসবিএন 0-87054-035-1।
জিলং

জিলং একটি বন্দর নগরী যা অস্ট্রেলিয়ার ভিক্টোরিয়া রাজ্যে কোরাইও উপসাগর ও বারওন নদীর তীরে অবস্থিত। ভিক্টোরিয়ার রাজধানী মেলবোর্ন থেকে জিলং প্রায় ৭৫ কি.মি. (৪৭ মা.) দক্ষিণ-পশ্চিমে অবস্থিত। এটি দ্বিতীয় বৃহত্তম ভিক্টোরীয় শহর এবং জুন ২০১৬ পর্যন্ত এর আনুমানিক জনসংখ্যা ১,৯২,৯৯৩ জন। "3218.0 – Regional Population Growth, Australia, 2016: Population Estimates by Significant Urban Area, 2006 to 2016"। Australian Bureau of Statistics। Australian Bureau of Statistics। ২৮ জুলাই ২০১৭। সংগ্রহের তারিখ ২৬ অক্টোবর ২০১৭।  Estimated resident population, 30 June 2016. "2011 Census Community Profiles: Geelong"। ABS Census। Australian Bureau of Statistics। ৩১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৬।
পাকিস্তানি মশলার তালিকা

পাকিস্তানি মশলা (উর্দু: پاکستانی مصالحے) পাকিস্তানিদের রান্নার কাজে ব্যবহৃত মসলাগুলির আংশিক তালিকা নিম্নরূপ: "Glossary Pakistani & Indian Spices (Masala)" ওয়েব্যাক মেশিনে আর্কাইভকৃত ২৪ মার্চ ২০১৬ তারিখে "Glossary of Food Ingredients" "Glossary of English to Pakistani Terms" "Glossary of Spices & Condiments - Indian Names"
কুতুবপুর ইউনিয়ন, মেহেরপুর সদর

কুতুবপুর বাংলাদেশের মেহেরপুর জেলার অন্তর্গত মেহেরপুর সদর উপজেলার একটি ইউনিয়ন। ৫৪.৮৬ বর্গ কিলোমিটার ৪৭,৫৭৫ জন প্রাথামিক বিদ্যালয়ের সংখ্যা : সরকারী-১০টি , বেসরকারী-১১টি মাধ্যমিক বিদ্যালয়ের সংখ্যা : ০৪টি নিম্ন মাধ্যমিক বিদ্যালয়ের সংখ্যা : ০৭টি খালের সংখ্যা ০৫টি. নদ-নদীর সংখ্যা ০১টি (ভৈরব নদী) মেহেরপুর সদর উপজেলা মেহেরপুর জেলা
আবু হেনা মোস্তফা কামাল

আবু হেনা মোস্তফা কামাল (জন্ম: ১৩ মার্চ, ১৯৩৬ - মৃত্যু: ২৩ সেপ্টেম্বর, ১৯৮৯) বাংলাদেশের একজন বরেণ্য শিক্ষাবিদ, কবি এবং লেখক। তিনি বাংলা একাডেমির সাবেক মহাপরিচালক ছিলেন। ভাষা ও সাহিত্যে অবদানের জন্য ১৯৮৭ সালে তিনি একুশে পদকে ভুষিত হন। তিনি তৎকালীন পাবনা জেলা বর্তমানে সিরাজগঞ্জ নাগরৌহা গ্রামে ১৯৩৬ সালের ১৩ মার্চ জন্মগ্রহণ করেন। তিনি ১৯৫২-তে পাবনা জেলা স্কুল থেকে ম্যাট্রিক ও ১৯৫৪-তে ঢাকা কলেজ থেকে আইএ পাস করেন। ম্যাট্রিক পরীক্ষায় প্রথম বিভাগে ত্রয়োদশ স্থান এবং আইএ পরীক্ষায় প্রথম বিভাগে সপ্তম স্থান অধিকার করেন। ঢাকা বিশ্ববিদ্যালয় থেকে ১৯৫৮-তে বাংলায় বিএ অনার্স এবং একই বিশ্ববিদ্যালয় থেকে ১৯৫৯-এ বাংলায় এমএ ডিগ্রি লাভ করেন। স্নাতক (সম্মান) ও স্নাতকোত্তর উভয় পরীক্ষায় প্রথম শ্রেণিতে প্রথম স্থান অধিকার করেন। তিনি লন্ডন থেকে কমনওয়েলথ শিক্ষাবৃত্তিসহ বেঙ্গলি প্রেস অ্যান্ড লিটারারি রাইটিং-১৮১৮-১৮৩১ শীর্ষক অভিসন্দর্ভ রচনা করে পিএইচ ডি ডিগ্রি অর্জন করেন। আবু হেনা মোস্তফা কামাল বাংলাদেশ শিল্পকলা একাডেমী ও বাংলা একাডেমীর মহাপরিচালক হিসেবে দায়িত্ব পালন করেছেন। ছাত্রজীবন থেকেই আবু হেনা ছিলেন সংস্কৃতিপ্রেমী। নিয়মিত লিখতেন কবিতা আর গান। স্বদেশপ্রেম, মানবপ্রেম, হৃদয়ের অন্তরঙ্গ অনুভূতি, গভীর আবেগ সব মিলিয়ে আধুনিক শিল্প চর্চার এক পরিশিলিত রূপের দেখা মেলে তার কবিতা আর গানে। ‘তুমি যে আমার কবিতা’, ‘অনেক বৃষ্টি ঝরে’,অশ্রু দিয়ে লিখা এই গান ভুলে যেও না, ‘নদীর মাঝি বলে’, ‘অপমানে তুমি জ্বলে উঠেছিলে সেদিন বর্ণমালা’,‘এই বাংলার হিজল তমালে’র মত অনন্য সৃষ্টি রয়েছে আবু হেনা মোস্তফা কামালের। প্রবন্ধ, সমালোচনা, গবেষণাধর্মী লেখা সাহিত্যের এই ক্ষেত্রেও ভাষা শৈলি, বক্তব্য উপস্থাপন রীতি, রসবোধ ও অনুভূতির বহিঃপ্রকাশে আবু হেনা স্বাতন্ত্র্য। আপন যৌবন বৈরী (১৯৭৪) যেহেতু জন্মান্ধ (১৯৮৪) আক্রান্ত গজল (১৯৮৮) শিল্পীর রূপান্তর (১৯৭৫) দি বেঙ্গলি প্রেস অ্যান্ড লিটারারি রাইটিং (১৯৭৭) কথা ও কবিতা (১৯৮১) আলাওল সাহিত্য পুরস্কার (১৯৭৫) সুহৃদ সাহিত্য স্বর্ণপদক (১৯৮৬) একুশে পদক (১৯৮৭) আবদুল করিম সাহিত্যবিশারদ স্বর্ণপদক (১৯৮৯) সা’দত আলি আখন্দ সাহিত্য পুরস্কার (১৯৯১) তিনি ১৯৮৯ সালের ২৩শে সেপ্টেম্বর হৃদরোগে আক্রান্ত হয়ে ঢাকায় মৃত্যুবরণ করেন। আবু হেনা মোস্তফা কামালের পুত্র সুজিত মোস্তফা একজন নজরুল সংগীত শিল্পী, সংগঠক ও গবেষক। Rahman, Shamsur (২০১২-০৯-২৪)। "স্মৃতির পাতায় প্রিয় শিক্ষক" [The memory of favorite teacher]। Prothom Alo (Bengali ভাষায়)। Dhaka। ২০১৪-০৬-২২ তারিখে মূল থেকে আর্কাইভ করা। সংগ্রহের তারিখ ২০১৫-০১-১৯। উদ্ধৃতি শৈলী রক্ষণাবেক্ষণ: অচেনা ভাষা (link) "দৈনিক আজাদী", ২৩ সেপ্টেম্বর ২০১৮ http://www.dainik_ajadi.com.bd/details.php?news=29&action=main&option=all&menu_type=tabloid&pub_no=969&type[স্থায়ীভাবে অকার্যকর সংযোগ] "তখন ছিল আমাদের এক আলমারি সংসার"। বাংলাদেশ প্রতিদিন। ১১ মে, ২০১৯। সংগ্রহের তারিখ ১৫ মে, ২০১৯।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)
ইন্না লিল্লাহি ওয়া ইন্না ইলাইহি রাজিউন

ইন্না লিল্লাহি ওয়া ইন্না ইলাইহি রাজিউন (আরবি: إِنَّا لِلَّٰهِ وَإِنَّا إِلَيْهِ رَاجِعُونَ‎) হল কুরআনের একটি আয়াত (বাক্য) বা দোয়া, যার বাংলা অর্থ হলো "আমরা আল্লাহর এবং নিশ্চয়ই আল্লাহর কাছেই ফিরে যাবো"। এটি ইস্তিরজা' (আরবি: اِسْتِرْجَاع‎, অনুবাদ 'প্রত্যাবর্তন') নামেও পরিচিত। সাধারণত মুসলমানরা তাদের বেদনার অভিব্যক্তি প্রকাশ করতে বাক্যটি উচ্চারণ করে, বিশেষ করে যখন একজন মুসলিম ব্যক্তি মৃত্যুবরণ করে।  এই দোয়া কুরআনে সুরা বাকারার ১৫৬ নং আয়াতে উল্লেখ করা হয়েছে। وَلَنَبْلُوَنَّكُمْ بِشَيْءٍ مِّنَ الْخَوفْ وَالْجُوعِ وَنَقْصٍ مِّنَ الأَمَوَالِ وَالأنفُسِ وَالثَّمَرَاتِ وَبَشِّرِ الصَّابِرِينَ ۝ الَّذِينَ إِذَا أَصَابَتْهُم مُّصِيبَةٌ قَالُواْ إِنَّا لِلّهِ وَإِنَّـا إِلَيْهِ رَاجِعونَ ۝ অর্থ: "এবং অবশ্যই আমি তোমাদিগকে পরীক্ষা করব কিছুটা ভয়, ক্ষুধা, মাল ও জানের ক্ষতি ও ফল-ফসল বিনষ্টের মাধ্যমে। তবে সুসংবাদ দাও সবরকারীদের। যখন তারা বিপদে পতিত হয়, তখন বলে, নিশ্চয়ই আমরা সবাই আল্লাহর জন্য এবং আমরা সবাই তাঁরই সান্নিধ্যে ফিরে যাবো।"[কুরআন ২:১৫৫–১৫৬ (অনুবাদ করেছেন মুহিউদ্দীন খান)] সুনান আত-তিরমিজীতে উল্লেখ করা হয়েছে যে, আবু সালামাহ্ থেকে বর্ণিত— রাসুলুল্লাহ (স.) বলেছেন: তোমাদের কারো উপর কোন বিপদ এলে অবশ্যই সে যেনো বলে: (আরবি: إنَّا لِلَّهِ وَإِنَّا إِلَيْهِ رَاجِعُونَ اللَّهُمَّ عِنْدَكَ احْتَسَبْتُ مُصِيبَتِي فَأْجُرْنِي فِيهَا وَأَبْدِلْنِي مِنْهَا خَيْرًا;, অনুবাদ ''নিশ্চয়ই আমরা আল্লাহর এবং আমাদেরকে অবশ্যই তাঁর দিকে ফিরে যেতে হবে। হে আল্লাহ! তোমার নিকট আমি আমার বিপদের প্রতিদান চাই। অতএব তুমি আমাকে এর প্রতিদান দাও এবং এর বিনিময়ে ভালো কিছু দান করো।') — সুনান আত-তিরমিজী, হাদিস নং ৩৫১১; উম্মে সালামা থেকে বর্ণিত অনুরূপ একটি হাদিস সহিহ্ মুসলিমে উল্লেখ করা হয়েছে (সহীহ মুসলিম, হাদিস নং ৯১৮)। আয়াতুল কুরসি সূরা বাকারা "al-Baqarah 2:156"। সংগ্রহের তারিখ ১ জুন ২০১৮।  "Istirja"। ইনফর্ম্‌ড কমেন্ট। সংগ্রহের তারিখ ৬ আগস্ট ২০২১।  "Islam Question and Answer - The believer's attitude towards calamities"। IslamQA। ২০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১১।  "When one is struck by calamity (trouble)"। iSunnah। ১৫ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১১।  মুহাম্মাদ যাকারিয়া আব্দুল্লাহ (ডিসেম্বর ২০১৬)। "ইন্না লিল্লাহি ওয়া ইন্না ইলাইহি রাজিউন বাণী ও বার্তা, মর্ম ও মর্যাদা"। মাসিক আল কাউসার।
ডিডি নিউজ

দূরদর্শন নিউজ বা ডিডি নিউজ ২৪ ঘণ্টা খবর সম্প্রচারকারী ভারতীয় টেলিভিশন চ্যানেল।এটি ৩ নভেম্বর ২০০৩ সালে খবর সম্প্রচার শুরু করে। ডিডি মেট্রোকে ২৪ ঘন্টার টিভি নিউজ চ্যানেল হিসেবে ডিডি নিউজে রূপান্তর করা হয়, যা ২০০৩ সালের ৩ নভেম্বর চালু হয়। এটির স্থলজ পরিধি আয়তনে ২১.৬% এবং ভারতের জনসংখ্যার দিক থেকে ৪৪.৯%। ২০১৯ সালে, এটির আন্তর্জাতিক সিস্টার চ্যানেল ডিডি ইন্ডিয়া দূরদর্শন থেকে ইংরেজি সংবাদ এবং চলমান ঘটনাবলি প্রচারের জন্য একচেটিয়া চ্যানেল হয়ে ওঠে। এর পরে মূল সংস্থার সিইও প্রসার ভারতী দাবি করেন যে, ডিডি নিউজ "শীঘ্রই ১০০% হিন্দি" ভাষায় সম্প্রচারিত হবে, তবে সম্প্রচারিত সামগ্রীর প্রাপ্যতার কারণে এটি এখনও বাস্তবায়ন করা হয়নি। চ্যানেলটির বিশেষ বৈশিষ্ট্যের মধ্যে রয়েছে "বার্তা" নামে একটি সংস্কৃত নিউজ শো। ডিডি নিউজ এর অ্যান্ড্রয়েড ও অ্যাপল মোবাইল অ্যাপস ৭ মে ২০১৫ সালে চালু করা হয়।এটি উদ্বোধন করেন ভারতের তথ্যমন্ত্রী শ্রী অরুণ জেটলি অ্যাপসটি ২৪×৭ ভিত্তিতে তাৎক্ষণিক সংবাদ সংযোগ করার লক্ষ্য রাখে। ডিডি নিউজ দ্রুতই দর্শকদের মধ্যে জনপ্রিয়তা লাভ করে। ২০০৩-০৪ সালের মধ্যে এটি ২ কোটি টাকার বাণিজ্যিক আয়ের লক্ষ্যমাত্রা অতিক্রম করে এবং ১০ কোটি টাকা আয় করে। বিজ্ঞাপনদাতাদের মধ্যে চ্যানেলটির জনপ্রিয়তা অবিচ্ছিন্নভাবে অব্যাহত রয়েছে এবং ২০০৪-২০০৫ এ আয়ের পরিসংখ্যান ইতোমধ্যে ১০ কোটি টাকা ছাড়িয়ে যায়। এর প্রধান কারণ হল ডিডি নিউজ একটি বিনামূল্যের চ্যানেল, যা ব্যক্তিগত এবং অর্থের বিনিময়ে চলা চ্যানেলগুলোর বিপরীত। ভারতের তথ্য ও সম্প্রচার মন্ত্রী অরুণ জেটলি ২০১৫ সালের ৭ ই মে তারিখে ডিডি নিউজের একটি মোবাইল অ্যাপ্লিকেশন চালু করে বলেন যে, শ্রোতারা সমস্যা এবং ইভেন্টগুলোর একটি বিস্তৃত দৃষ্টিভঙ্গি পেতে অত্যন্ত আগ্রহী। অ্যাপ্লিকেশনটি ডিডি নিউজকে ২৪×৭ ভিত্তিতে তাৎক্ষণিক সংবাদ সংযোগ করার জন্য একটি প্ল্যাটফর্ম সরবরাহ করবে এবং যা প্রোফাইলে একটি নতুন মাত্রা যোগ করেছে," তিনি বলেন, "অ্যাপ্লিকেশনটি মোবাইল ফোনের মাধ্যমে তথ্য চাওয়া দর্শকদের চাহিদাকে সম্বোধন করবে"। @shashidigital (২৪ জানুয়ারি ২০১৯)। "English News viewership of @DDNewsLive was always high. It is now getting measured and reported separately by…" (টুইট) – টুইটার-এর মাধ্যমে।  @shashidigital (২৪ জানুয়ারি ২০১৯)। "All DTH and Cable platforms are being advised regarding the same so that DD India is listed correctly under English…" (টুইট) – টুইটার-এর মাধ্যমে।  https://play.google.com/store/apps/details?id=com.DDNews https://itunes.apple.com/in/app/dd-news/id992334423?mt=8 http://gadgets.ndtv.com/apps/news/dd-news-app-launched-by-prasar-bharti-689781?http://timesofindia.indiatimes.com/tech/apps/DD-News-mobile-app-launched/articleshow/47190006.cms?from=mdr "DD News launches revamped App"। DD News। DDNews। ১৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৭।  [১][অকার্যকর সংযোগ] "DD News launches revamped App"। DD News। DDNews। ১৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "DD News App Launched by Prasar Bharti"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) এনডিটিভি ডিডি নিউজের লাইভ স্ট্রিমিং ডিডি নিউজের ১১ বছর: বিশেষ উপস্থাপনা ও আলোচনা
মগজ ভুনা

মগজ ভুনা (বাংলাদেশে ঘিলু ভুনা নামেও পরিচিত) পশুর মগজ দিয়ে রান্না করা এক ধরনের খাবার যা ভারতীয় উপমহাদেশের বাংলাদেশ, ভারত এবং পাকিস্তানে খুবই জনপ্রিয়। এটা গরু, ছাগল এবং ভেড়ার মগজ দিয়ে রান্না করা হয়। ভুনা রান্নায় খুবই সামান্য ঝোল রাখা হয়। হায়দারাবাদী রন্ধনশৈলীতে মগজ মশলা বা ভেজা ফ্রাই নামে এক ধরনের খাবার পাওয়া যায় যা ছাগলের মগজ কড়াভাবে ভেজে তৈরি করা হয়। বাংলাদেশী রন্ধনশৈলীতে মগজ ভুনায় বেশি করে গরম মসলা ব্যবহৃত হয়। ভারতে ছোলার ময়দা দিয়ে তৈরি এক ধরনের মিষ্টির নামও মগজ। Anthropological Survey of India (১৯৬৪)। Bulletin of the Anthropological Survey of India। Director, Anthropological Survey of India, Indian Museum। পৃষ্ঠা 159। সংগ্রহের তারিখ ১২ মে ২০১২।
সুলতান খামিস জামান

সুলতান খামিস জামান একজন পুরুষ দূরপাল্লার দৌড়বিদ। যদিও তাকে সারা পৃথিবীর মানুষ সুলতান খামিস জামান নামে চিনেন, তার আসল নাম ওনেসফোর এনকুনজিমানা। একজন দৌড়বিদ হিসেবে তিনি অ্যাথলেটিকস্ জগতে অনন্য হয়ে আছেন, কারণ তিনি দু’টি দেশের হয়ে আন্তর্জাতিক দৌড় প্রতিযোগিতায় অংশগ্রহণ করেছেন। তার জন্ম আফ্রিকার বুরুন্ডিতে হলেও সাফল্যের জন্য অপেক্ষাকৃতি এশিয়ার ধনী দেশ কাতারের নাগরিকত্ব গ্রহণ করেন। পরবর্তীতে, পুনরায় নিজ দেশে ফিরে আসেন এবং দৌড় প্রতিযোগিতায় অংশগ্রহণ করেন। সারা পৃথিবীতে তিনি একজন অন্যতম পরিচিত দৌড়বিদ। ২৩ শে জুলাই, ১৯৮৫ সালে পূর্ব আফ্রিকার দেশ বুরুন্ডিতে জন্মগ্রহণ করেন। ২০০০ সালে অনুষ্ঠিত বিশ্ব জুনিয়র অ্যাথলেটিক্স চ্যাম্পিয়নশিপ সুলতান খামিস জামানের প্রথম বড় প্রতিযোগিতা ছিল, যেখানে তিনি ৫,০০০ মিটারে নবম স্থান লাভ করেছিলেন। এই প্রতিযোগিতা অনুষ্ঠিত হয়েছিল চিলির সান্তিয়াগোতে। তিনি বুরুন্ডি ছেড়ে কাতারের নাগরিকত্ব গ্রহণ করেন এবং কাতারের হয়ে প্রতিদ্বন্দ্বিতা করার সময় সুলতান খামিস জামান নামে একটি নতুন নাম গ্রহণ করেন। ২০০৪ সালে গ্রীসে অনুষ্ঠিত গ্রীষ্মকালীন অলিম্পিকে তিনি তার নতুন নাম নিয়ে এবং নতুন দেশ কাতারের হয়ে দৌড় প্রতিযোগিতায় অংশগ্রহণ করেন। ২০০৪ সালের অনুষ্ঠিত আইএএএফ ওয়ার্ল্ড ক্রস কান্ট্রি চ্যাম্পিয়নশিপের সংক্ষিপ্ত প্রতিযোগিতায়ও তিনি অষ্টম স্থান অর্জন করেন এবং কাতারের সাথে একটি রৌপ্য পদক জিতেছিলেন। ২০০৫ সালের বিশ্ব চ্যাম্পিয়নশিপ এবং ২০০৫ আইএএএফ ওয়ার্ল্ড হাফ ম্যারাথন চ্যাম্পিয়নশিপে তিনি অংশগ্রহণ করে্‌ যেখানে তিনি যথাক্রমে ১৬তম ও ২৯তম স্থান অধিকার করেন। ২০০৫ ও ২০০৭ সালে তিনি ইউরোক্রসও জিতেছিলেন। ২০০৬ সালের এশিয়ান গেমসে ৫০০০ মিটারে তিনি ব্রোঞ্জ পদক জিতেছিলেন। ২০০৮ সালে এশিয়ান ইন্ডোর অ্যাথলেটিক্স চ্যাম্পিয়নশিপে তিনি ৩০০০ মিটার স্বর্ণ পদক লাভ করেন এবং ২০০৮ সালের বিশ্ব চ্যাম্পিয়নশিপে ২২ তম স্থান অধিকার করেন। তিনি তার দ্বিতীয় বিশ্ব ক্রস কান্ট্রি দলের পদকও পেয়েছিলেন। ২০০৮ সালের বেইজিং অলিম্পিকে শেষ বারের জন্য কাতারের প্রতিনিধিত্ব করেছিলেন, কিন্ত সেবার তিনি খুব একটা সাফল্য অর্জন করতে পারেননি। তাকে কাতারের অন্যতম দৌড়বিদ হিসেবে মনে করা হয়। কাতারকে তিনি অনেক সম্মান বয়ে এনেছেন। ২০১০ সালে তিনি আবার তার আনুগত্য পরিবর্তন করে বুরুন্ডিতে ফিরে আসেন এবং তার জন্মগত নাম, ওনেসফোর এনকুনজিমানা নামে আাবারও প্রতিদ্বন্দ্বিতায় ফিরে আসেন। ২০১২ সালের ফেব্রুয়ারিতে তিনি তৃতীয়বারের মতো ইউরোক্রস জিতেছিলেন। Hendrix, Ivo (2010-02-26). Matebo, Belete sisters the favourites in Diekirch Eurocross. IAAF. Retrieved on 2010-03-01. Hendrix, Ivo (2010-03-01). Nkuzimana and Mimi Belete the strongest in Diekirch. IAAF. Retrieved on 2010-03-01.
চারমগজ

চারমগজ একধরনের মশলা যা বাঙালি রন্ধনশৈলীতে ব্যবহৃত হয়। হিন্দিতে মস্তিষ্ক ছাড়াও মগজ’ কথার আরো একটি অর্থ হল কোনও ফল বা শস্যের শাঁস৷ চারমগজ হচ্ছে চার ধরনের বীজের মিশ্রণ। বীজগুলো হচ্ছে শসা, মিষ্টিকুমড়া, আখরোট ও তরমুজ বীজ l স্থানীয় বাজারে অনেক সময় শুধ তরকারীতে চারমগজ বেটে ব্যবহার করা হয়। এর ফলে ঝোল বা গ্রেভি বেশ ঘন হয়। বিভিন্নরকম মোগলাই রান্না যেমন শাহী, কোর্মা, কালিয়া, চাপ, বাটার মাসালা, মালাই কোপতা ইত্যাদিতে চারমগজ ব্যবহার করা হয়l "খেলেই বুদ্ধির সঙ্গে তীক্ষ্ণ যৌনক্ষমতাও? ঠিক কী জিনিস এই চারমগজ মশলা?"। News18 Bengali। ২০২২-০৪-১৮। সংগ্রহের তারিখ ২০২৩-০৬-১০।  "ন্যাচারালস চারমগজ পাউডার (Naturals Charmogoj Powder)"। Naturals (ইংরেজি ভাষায়)। ২০২৩-০৬-১০ তারিখে মূল থেকে আর্কাইভ করা। সংগ্রহের তারিখ ২০২৩-০৬-১০।